
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā norādīts, ka projekta 5. pielikumā ir iekļauti būtiski aktualizētie radioloģisko ierīču tehniskie parametri, minimālie atbilstības kritēriji, to mērīšanas nosacījumi, ievērojot gūto pieredzi ārstniecības iestādēs un aktuālākās starptautiskās vadlīnijas.
Vienlaikus 5.pielikums satur rupjas kļūdas un neatbilstības starptautiskām vadlīnijām.

 
Piedāvātā redakcija
Veidot darba grupu, lai kļūdas un neatbilstības labotu.
	Lolita Poļakova

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā plaši skaidrota problemātika, kas saistāma ar radioloģisko ierīču pārbaužu veikšanu. Kā risinājums piedāvāta šo pārbaužu veicēju loka paplašināšana.

Attiecībā uz ražotāju pārstāvjiem sniegta atsauce uz Ministru kabineta 2023. gada 15. augusta noteikumu Nr. 461 “Medicīnisko ierīču noteikumi” 58.punktu, vienlaikus nav ņemts vērā, ka minēto noteikumu 56.puntks paredz pārbaudes kā ražotāja noteikumu pasākumu kopumu, uz kura veikšanu ražotājs savu pārstāvi ir attiecīgi pilnvarojis.
Nav minēta un vērtēta problēma, ka uz projekta 5.pielikumā paredzēto pasākumu kopumu ražotājs savu pārstāvi nepilnvaro, kā arī nav ietverta prasība par šādas pilnvaras esamību. Tas savukārt nozīmē, ka ar paredzētajām prasībām tiek radīta situācija, kad ražotājs var arī nebūt informēts par sava pārstāvja veicamajām darbībām.
 
Piedāvātā redakcija
Nenoteikt ražotāju pārstāvjiem tādas pilnvaras, uz ko tos nav pilnvarojis ražotājs.
	Lolita Poļakova

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā plaši skaidrota problemātika, kas saistāma ar radioloģisko ierīču pārbaužu veikšanu. Kā risinājums piedāvāta šo pārbaužu veicēju loka paplašināšana.
Vienlaikus nav minēta un vērtēta problēma ar pārbaužu veicēju uzraudzību. Nav paredzēta nedz izmatoto mēriekārtu, nedz to kalibrēšanas izvērtēšana, nav paredzētas praktiskas demontrācijas un citi uzraudzības mehānismi.
Tāpat nav nedz minēta, nedz vērtēta problēma, ko pārbaužu veicēju loka palielināšana rada nevienlīdzīgas konkurences apstākļu izveidošanos attiecībā uz akreditētām institūcijām un citiem subjektiem, jo akreditētām institūcijām šāda pakalpojuma sniegšanai jāiegulda lielāki resursi un paredzēta krietni stingrāka kontrole.
 
Piedāvātā redakcija
Paredzēt visiem tirgus dalībniekiem vienādas uzraudzības prasības un neietvert normatīvajā aktā prasības, kas rada nevienlīdzīgas konkurences apstākļus.
	Lolita Poļakova

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā norādīts, ka projektā ir aktualizētas medicīnas fizikas ekspertu un medicīnas fiziķu ieteicamās darba slodzes medicīniskajā apstarošanā, ievērojot starptautiskos ieteikumus: Eiropas Medicīniskās fizikas organizāciju federācijas (EFOMP) nostādnes "The European Federation of Organisations for Medical Physics. Policy Statement No. 7.1: The roles, responsibilities and status of the medical physicist including the criteria for the staffing levels in a Medical Physics Department approved by EFOMP Council on 5th February 2016"; Eiropas Komisijas vadlīnijas “European Guidelines on Medical Physics Expert" (2014.gads).
Vienlaikus projektā ietvertā pieeja ir krasi atšķirīga no Eiropas Medicīniskās fizikas organizāciju federācijas (EFOMP) nostādnēm, jo tiek paredzēta izvēle starp medicīnas fiziķu slodzēm un ekspertu slodzēm, bet nostādnēs paredzēta kopīga un vienota fiziķu un eksperta darbība.
 
Piedāvātā redakcija
-
	Lolita Poļakova

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā norādīts, ka medicīniskās apstarošanas jomā būtiska loma ir medicīnas fiziķiem, medicīnas fizikas ekspertiem un radiācijas drošības ekspertiem. Minētajiem speciālistiem tiek noteiktas minimālās darba slodzes un tiek uzskaitīti pienākumi.
Vienlaikus nav minēta un vērtēta pastāvošā problēma ar medicīnas fiziķu sertifikāciju – uz doto brīdi Latvijā sertifikācija netiek nodrošināta, lai gan ir reglamentēta. Proti, valstij katastrofāli trūkst sertificētu medicīnas fiziķu.
 
Piedāvātā redakcija
Risināt problēmu ar medicīnas fiziķu sertifikāciju pirms pieņemt noteikumus šādā redakcijā.
	Lolita Poļakova



